SET เช้าร่วง 11 จุด เซ่นแรงขาย “บิ๊กแคป” หลังบาทอ่อนใกล้แตะ 38 บ.
SET เช้าร่วง 11 จุด รับแรงขายหุ้น “บิ๊กแคป” หลังบาทอ่อนใกล้แตะ 38 บ. แนะจับตาประชุมกนง. พุธนี้
SET เช้าร่วง 11 จุด รับแรงขายหุ้น “บิ๊กแคป” หลังบาทอ่อนใกล้แตะ 38 บ. แนะจับตาประชุมกนง. พุธนี้
26 ก.ย. 2565

ผู้สื่อข่าว รายงานว่า ดัชนีตลาดหุ้นไทย ณ เวลา 11:01 น. อยู่ที่ 1,620.87 จุด ลดลง 10.84 จุด หรือ 0.66% สูงสุดที่ 1,627.95 จุด ต่ำสุดที่ 1,620.23 จุด มูลค่าการซื้อขาย 2.47 หมื่นล้านบาท
สำหรับตลาดหุ้นไทยต้นภาคเช้าปรับตัวลงกว่า 10 จุดตามทิศทางตลาดต่างประเทศ หลังจากอัตราผลตอบแทนพันธบัตรสหรัฐ (Bond Yield) พุ่งขึ้นและค่าเงินดอลลาร์แข็งค่า จากความกังวลเศรษฐกิจถดถอย โดยมีแรงขายหุ้นขนาดใหญ่ กลุ่มพลังงาน กลุ่มแบงก์
โดยนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ดัชนีหุ้นไทยเช้านี้ร่วงไปกว่า 10 จุด รับแรงกดดันจาก Sentiment ตลาดหุ้นทั่วโลกที่ปรับตัวลงแรง โดยค่าเงินดอลลาร์ยังแข็งค่า และอัตราผลตอบแทนพันธบัตรรัฐบาลสหรัฐ (Bond Yield) ยังอยู่ในระดับสูงต่อเนื่อง ขณะที่ค่าเงินบาทอ่อนค่าใกล้แตะ 38 บาท/ดอลลาร์ ส่งผลให้มีเม็ดเงินไหลออกจากสินทรัพย์เสี่ยง โดยเฉพาะแรงขายในหุ้นกลุ่มขนาดใหญ่ ให้แนวรับไว้ที่ 1,610-1,620 จุด และแนวต้าน 1,630 จุด แนะติดตามการประชุมคณะกรรมการนโยบายการเงิน (กนง.) ในวันพุธนี้ และตัวเลขเศรษฐกิจสหรัฐ ยุโรป จีน ที่จะเปิดเผยออกมาในวันศุกร์นี้